open-index/open-wikipedia-markdown huggingface dataset:
নাসিরা ইকবাল

**[[বিচারপতি]] নাসিরা জাবিদ ইকবাল** (  হচ্ছেন একজন পাকিস্তানি বিচারক এবং আইনের অধ্যাপক যিনি ১৯৯৪ থেকে ২০০২ সাল পর্যন্ত লাহোর উচ্চ আদালত এর বিচারক হিসাবে দায়িত্ব পালন করেন।

## শিক্ষা
নাসিরা ইকবাল পাঞ্জাব বিশ্ববিদ্যালয় থেকে মেধা সম্পদ আইনে ডিগ্রি অর্জন করেছেন, হার্ভার্ড ল স্কুল থেকে আইনে মাস্টার্স ডিগ্রি, এবং পাঞ্জাব বিশ্ববিদ্যালয় থেকেও আইনে মাস্টার্স ডিগ্রি লাভ করেছেন। একজন আইনি পণ্ডিত হিসেবে, তিনি সারা বিশ্বে বক্তৃতা দিয়েছেন এবং বিভিন্ন আন্তর্জাতিক ফোরামে পাকিস্তানকে প্রতিনিধিত্ব করেছেন।
## কর্মজীবন
তিনি লাহোর উচ্চ আদালতে নিযুক্ত প্রথম পাঁচজন নারীর একজন ছিলেন, যেখানে তিনি ১৯৯৪ থেকে ২০০২ সাল পর্যন্ত বিচারক হিসাবে দায়িত্ব পালন করেন। তিনি পাকিস্তানের সংশ্লিষ্ট নাগরিক সমাজ (সিসিপি) কর্মী দলের সভাপতি। অন্যান্য সম্মাননার মধ্যে তিনি পেয়েছেন ২০০৬ সালে নারী অধিকারের ফাতিমা জিন্নাহ পদক, ২০০৭ সালে বর্ষসেরা নারী তারকা পুরস্কার এবং ২০১১ সালে বিস্ময় নারী পুরস্কার।

ইকবাল পাকিস্তান সুপ্রিম কোর্ট বার অ্যাসোসিয়েশন, পাকিস্তানের আইন ও বিচার কমিশন, এবং জেনেভায় মানবাধিকার কমিশনের পাকিস্তানি প্রতিনিধিদলের সদস্য। তিনি লাহোর হাই কোর্ট বার এসোসিয়েশন এর সাবেক সভাপতিও। বর্তমানে, পাকিস্তানের জনস্বার্থ আইন সমিতি-এ (পিআইএলএপি) তিনি নির্বাহী কমিটির সদস্য; লাহোর আন্তর্জাতিক মহিলা ক্লাব , এবং সর্ব পাকিস্তান মহিলা সমিতি, পাঞ্জাব এর সম্মানিত আইন উপদেষ্টা; ট্রান্সপারেন্সি ইন্টারন্যাশনাল এর ট্রাস্টি; এবং পাকিস্তান মহিলা আইনজীবী সমিতির সদস্য।

## ব্যক্তিগত জীবন
পাকিস্তানের সুপ্রিম কোর্টের সদস্য, লাহোর উচ্চ আদালতের সাবেক প্রধান বিচারপতি এবং ও কবি ও দার্শনিক আল্লামা মুহাম্মদ ইকবালের পুত্র জাবিদ ইকবাল তার স্বামী।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:লাহোরের ব্যক্তি
বিষয়শ্রেণী:পাকিস্তানি মহিলা বিচারক
বিষয়শ্রেণী:১৯২৯-এ জন্ম
বিষয়শ্রেণী:হার্ভার্ড ল স্কুলের প্রাক্তন শিক্ষার্থী
সারিতা রাই

**সারিতা রাই** হলেন একজন ভারতীয় রাজনীতিবিদ, যিনি গোর্খা জনমুক্তি মোর্চার রাজনীতির সাথে যুক্ত। তিনি পশ্চিমবঙ্গ বিধানসভায় কালিম্পং বিধানসভা কেন্দ্রের বিধায়ক হিসেবে দায়িত্ব পালন করছেন।

## জীবনী
পেশায় শিক্ষক সারিতা রাই সেন্ট জর্জেস বিদ্যালয়ে নেপালি ভাষা পড়াতেন। ২০১৬ সালে পশ্চিমবঙ্গ বিধানসভা নির্বাচনে তাকে কালিম্পং বিধানসভা কেন্দ্র থেকে মনোনয়ন দেয় গোর্খাল্যান্ড রাজ্যের দাবিতে আন্দোলন করা আসা রাজনৈতিক দল গোর্খা জনমুক্তি মোর্চা। নির্বাচনে তিনি ৬৭,৬৯৩ ভোট পেয়ে ২০০৭ সালে প্রতিষ্ঠিত রাজনৈতিক দলটিকে কালিম্পং আসনটি উপহার দেন। তিনি নির্বাচনে প্রদত্ত ভোটের ৪৯.০৫% ভোট পেয়েছিলেন। তার নিকটতম প্রতিদ্বন্দ্বী কালিম্পংয়ের তৎকালীন বিধায়ক হারকা বাহাদুর ছেত্রী পেয়েছিলেন ৫৬,২৬২ ভোট, যা ছিল প্রদত্ত ভোটের ৪০.৭৭%।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:গোর্খা জনমুক্তি মোর্চার রাজনীতিবিদ
বিষয়শ্রেণী:ভারতীয় গোর্খা
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:কালিম্পং জেলার ব্যক্তি
বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৫৯-এ জন্ম
সিদ্দিকা খানম

**সিদ্দিকা খানম** একজন বাংলাদেশী সরকারী কর্মকর্তা যিনি বাংলাদেশ সরকারি কর্ম কমিশনের সচিব হিসেবে দায়িত্ব পালন করছেন।

## জন্ম ও শিক্ষা
সিদ্দিকা খানম বরিশালের উজিরপুর উপজেলায় জন্মগ্রহণ করেন। তার পিতা ফজলুর রহমান এবং মাতা বেগম গুল ছাহেরা খাতুন। তিনি ঢাকা বিশ্ববিদ্যালয়ের উদ্ভিদবিদ্যা বিভাগ থেকে ১৯৮০ সালে স্নাতক ও ১৯৮১ সালে স্নাতকোত্তর ডিগ্রি লাভ করেন।

## কর্মজীবন
সিদ্দিকা খানম ১৯৮৬ সালে বাংলাদেশ সিভিল সার্ভিস (বিসিএস) পরীক্ষায় উত্তীর্ণ হয়ে প্রশাসন ক্যাডারে সরকারি চাকুরীতে যোগ দেন। তার প্রথম কর্মস্থল ছিল নারায়ণগঞ্জের জেলা প্রশাসকের কার্যালয়। সেখানে তিনি সহকারী কমিশনার ছিলেন। কর্মজীবনে তিনি পার্বত্য চট্টগ্রাম বিষয়ক মন্ত্রণালয় ও পল্লী উন্নয়ন ও সমবায় বিভাগের অতিরিক্ত সচিব হিসেবে দায়িত্ব পালন করেন।

এছাড়াও পরিকল্পনা মন্ত্রণালয়, এন.জি.ও বিষয়ক ব্যুরো, অর্থনৈতিক সর্ম্পক বিভাগ (ইআরডি), বাস্তবায়ন পরিবীক্ষণ ও মূল্যায়ন বিভাগ (আইএমইডি), সমাজকল্যাণ মন্ত্রণালয় ও শিক্ষা মন্ত্রণালয়ে বিভিন্ন পদে কাজ করেন। ২০১৮ সালের ৩০ অক্টোবর তিনি ভারপ্রাপ্ত সচিব হিসেবে বাংলাদেশ সরকারি কর্ম কমিশনে যোগদান করেন।

## ব্যক্তিগত জীবন
সিদ্দিকা খানমের স্বামীর নাম আমিনুল ইসলাম। তাদের এক পুত্র ও এক কন্যা রয়েছে। ব্যক্তিগত জীবনে তিনি লেখালেখিও করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:উজিরপুর উপজেলার ব্যক্তি
বিষয়শ্রেণী:বরিশাল জেলার সরকারি চাকরিজীবী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ সরকারি কর্ম কমিশন
ভার্জিনি ব্যাসেলট

**ভার্জিনি ব্যাসেলট** (জন্ম ২১ এপ্রিল ১৯৭৯) হলেন মিশলাঁ তারকাধারী একজন ফরাসি রন্ধনশিল্পী, যিনি সেন্ট জেমস প্যারিস রেস্তোরাঁয় কাজ করে থাকেন। য়িনি দ্বিতীয় নারী হিসেবে ২০১৭ সালে ফরাসি শ্রম মন্ত্রণালয় থেকে মেইলেউর অভ্রিয়েত ডি ফ্রান্স খেতাব লাভ করেন।

## জীবনী
ভার্জিনি ব্যাসেলট ১৯৭৯ সালের ২১ এপ্রিল ফ্রান্সের ডেউভিলের নরমান্দিতে জন্মগ্রহণ করেন। নিজের মাঝে  যুদ্ধবিমানের বৈমানিক হবার আকাঙ্ক্ষা থাকলেও তিনি রন্ধনশিল্পীর জীবন বেছে নিয়েছিলেন। ১৯ বছর বয়সে তিনি প্যারিসের বিভিন্ন রেস্তোরাঁয় কাজ করার অভিজ্ঞতা অর্জন করেছিলেন।

২০১২ সালে তিনি সেন্ট জেমস প্যারিস রেস্তোরাঁয় এক্সিকিউটিভ শেফ হিসেবে যোগ দেন। সেখানে কর্মরত থাকাকালীন সময়ে ২০১৪ সালে তিনি মিশলাঁ তারকা লাভ করেন। তার লেমন বাম বাটার, ট্যাপিওকলা ও মৌসুমি সবজি দিয়ে কড মাছের রেসিপি রেস্তোঁরাটির প্রতীক হয়ে দাঁড়িয়েছিল। এরপরের বছর তিনি দ্বিতীয় নারী হিসেবে ফরাসি শ্রম মন্ত্রণালয় থেকে মেইলেউর অভ্রিয়ের ডি ফ্রান্স খেতাব লাভ করেন।

২০১৬ সালের অক্টোবরে তিনি সেন্ট জেমস প্যারিস রেস্তোরাঁ ছেড়ে সুইজারল্যান্ডের লা রিজার্ব জেনেভে রেস্তোরাঁয় যোগ দেন। ২০১৭ সালে সুইজারল্যান্ডের *গল্ট মিলাউ* সাময়িকী তাকে 'শেফ অব দ্য ইয়ার' বলে ঘোষণা করে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৯-এ জন্ম
বিষয়শ্রেণী:নারী পাচক
খালিদা রশিদ খান

**খালিদা রশিদ খান** হচ্ছেন পাকিস্তানের একজন বিচারক যিনি পাকিস্তানের উচ্চতর বিচার বিভাগের প্রথম মহিলা বিচারক হন। তিনি রুয়ান্ডা আন্তর্জাতিক অপরাধ ট্রাইব্যুনালের সভাপতি হিসাবে দায়িত্ব পালন করেন।

## প্রারম্ভের জীবন

১৯৪৯ সালের ২৫ই সেপ্টেম্বর পেশোয়ার, পাকিস্তান-এ তিনি জন্মগ্রহণ করেন।  বিচারক খান ১৯৬৯ সালে পেশোয়ারের খাইবার আইন কলেজ থেকে এলএলবি ডিগ্রী অর্জন করেন এবং ১৯৭১ সালে পেশোয়ার বিশ্বিদ্যালয় হতে রাষ্ট্রবিজ্ঞানে মাস্টার্স ডিগ্রি অর্জন করেন।

## কর্মজীবন
তিনি ১৯৭৪ সালে উত্তর পশ্চিম সীমান্ত প্রদেশ এর  প্রাদেশিক বিচার বিভাগে সিভিল বিচারক হিসাবে যোগদান করেন। এরপর তিনি জ্যেষ্ঠ সিভিল জজ, জেলা ও দায়রা জজ হন এবং জুন ১৯৯৪ সালে পেশোয়ার (পাকিস্তান) উচ্চ আদালতের বিচারক হিসেবে নিযুক্ত হন। তিনি অনেক প্রশাসনিক অবস্থানে আসীন হয়েছেন, যেমন: পেশোয়ার উচ্চ আদালতের রেজিস্ট্রার এবং বিচার ও আইন বিভাগ, এনডব্লিউএফপি-এর সচিব।

তিনি নারী বিচারকদের আন্তর্জাতিক সমিতির সদস্য, এবং বহু আন্তর্জাতিক সম্মেলনে যোগ দিয়েছেন। তিনি ২০ মে, ১৯৯৬-এ হংকংয়ে এশিয়া / দক্ষিণ প্রশান্ত মহাসাগরীয় অঞ্চলের বিচার বিভাগীয় কলকিউয়ামে একটি কাগজে অবদান রাখেন, যেটির শিরোনাম ছিলো “এশিয়া / প্রশান্ত মহাসাগরীয় অঞ্চলের নারী ও মানবাধিকার, দক্ষিণ এশিয়া থেকে একটি দৃষ্টিকোণ"। তিনি ২০০২ সালের মে মাসে আন্তর্জাতিক মহিলা বিচারপতি সমিতির ৬ষ্ঠ দ্বিবার্ষিক সম্মেলন ডাবলিন, আয়ারল্যান্ড-এ "কাজেই বিচারিক সৃজনশীলতা" এর উপর একটি কাগজ উপস্থাপন করেন। তিনি পাকিস্তান ও দক্ষিণ এশিয়ায় শিশুশ্রম নির্মূল করার জন্য ব্যাপকভাবে কাজ করেছেন।

### রুয়ান্ডা আন্তর্জাতিক অপরাধ ট্রাইবুনাল

বিচারক রশিদা খান একজন আন্তর্জাতিক বিচারক এবং ২০১১ সালে রুয়ান্ডা আন্তর্জাতিক অপরাধ ট্রাইব্যুনালের (আইসিটিআর) সভাপতি নিযুক্ত হন তিনি।

## তথ্যসূত্র

* 

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পেশাওয়ার উচ্চ আদালতের বিচারক
বিষয়শ্রেণী:Hindkowan people
বিষয়শ্রেণী:পাকিস্তানি নারী বিচারক
বিষয়শ্রেণী:International Criminal Tribunal for Rwanda judges
বিষয়শ্রেণী:পেশোয়ারের ব্যক্তি
বিষয়শ্রেণী:Pakistani judges of United Nations courts and tribunals
অ্যান কিম

**অ্যান কিম** হলেন একজন দক্ষিণ কোরীয় বংশোদ্ভূত মার্কিন রন্ধনশিল্পী।

## প্রারম্ভিক জীবন
অ্যান কিম দক্ষিণ কোরিয়া থেকে ১৯৭৭ সালে যুক্তরাষ্ট্রে আসেন। তিনি মিনেসোটার অ্যাপল ভ্যালিতে তার বাবা মা,বোন ও দাদির সাথে বাস করতেন। তিনি অ্যাপল ভ্যালি উচ্চ বিদ্যালয়ে পড়াকালীন সময়ে মঞ্চনাটক করতেন। নিউইয়র্কের কলম্বিয়া বিশ্ববিদ্যালয়ে পড়াকালীন সময়েও তিনি মঞ্চনাটক করেছেন। পড়াশোনার পর তিনি মিনিয়েপোলিসে ফিরে আসার পর তিনি অভিনেত্রী হিসেবে কর্মজীবন শুরু করেন।

## রন্ধনশিল্পে জীবন
নিউইয়র্কে একবার পিজ্জা খেয়ে ভাল লাগায় তিনি পিজ্জা তৈরির উপরে পড়াশোনা করতে চাইলেন তিনি সান ফ্রান্সিসকোর টনি গেমিগনানি'স ইন্টারন্যাশনাল স্কুল অব পিজ্জায় পিজ্জা বানানো সম্পর্কে জ্ঞান অর্জন করেন। ২০১১ সালে কিম ও তার সঙ্গী (পরবর্তীতে স্বামী) কনার্ড লেইফার
মিনিয়াপোলিসে
পিজ্জেরিয়া লোলা নামে একটি রেস্তোরাঁ খোলেন। তার রেস্তোরাঁর পিজ্জা সম্পর্কে *ফুড অ্যান্ড ওয়াইন* সাময়িকীর অ্যান্ড্রু জিমের্ন বলেছিলেন, "হ্যাঁ, এটা সত্যি, মিনেসোটায় আমেরিকার মাঝে সেরা পিজ্জা আছে।" ২০১২ সালে তাদের রেস্তোরাঁ দেখানো হয়েছিল *ডিনারস,ড্রাইভ-ইনস অ্যান্ড ডাইভস* অনুষ্ঠানে। ২০১২ সালে কিম ও লেইফার হ্যালো পিজ্জা নামে আরেকটি রেস্তোরাঁ খোলেন।

২০১৬ সালে তারা ইয়ং জনি নামে তৃতীয় রেস্তোরাঁ খোলেন। এটিকে আমেরিকার নতুন রেস্তোরাঁগুলোর মাঝে অন্যতম সেরা রেস্তোরাঁ হিসেবে ঘোষণা দিয়েছিল *ইটার* ওয়েবসাইট ও *জিকিউ* সাময়িকী। ২০১৭ সালে মিনেসোটার সংবাদপত্র *স্টার ট্রিবিউন* রেস্তোরাঁটিকে ২০১৭ সালের সেরা রেস্তোরাঁ বলে স্বীকৃতি দিয়েছিল।

২০১৯ সালে অ্যান কিম লাভ করেন জেমস বেয়ার্ড ফাউন্ডেশন পুরস্কার।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রে দক্ষিণ কোরীয় অভিবাসী
বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:জেমস বিয়ার্ড ফাউন্ডেশন পুরস্কার বিজয়ী
রাজিয়া বানু

**রাজিয়া বানু** (২৪ জুন ১৯২৬ - ১০ মে ১৯৯৮) একজন বাংলাদেশি রাজনীতিবিদ ছিলেন। তিনি বাংলাদেশের সংবিধান রচনা কমিটির একমাত্র নারী সদস্য। ছিলেন প্রথম জাতীয় সংসদের সংরক্ষিত মহিলা আসনের (আসন-৪) সংসদ সদস্য।

এর আগে তিনি পূর্ব পাকিস্তান জাতীয় পরিষদের সংরক্ষিত নারী আসনের ৭ থেকে মনোনীত সদস্য ছিলেন। তিনি ১৯৫৪ সালে পূর্ব পাকিস্তান আইন পরিষদের সদস্য নির্বাচিত ছিলেন। ১৯৫৮ সাল পর্যন্ত তিনি ছিলেন পূর্ব পাকিস্তান আইন পরিষদের শিক্ষা বিষয়ক সংসদীয় সচিব।

১৯৭০ সালে তিনি পাকিস্তান জাতীয় পরিষদে আওয়ামী লীগের সংরক্ষিত নারি আসনের এমএনএ ছিলেন।

তিনি শেরে-এ-বাংলা এ কে ফজলুল হকের নাতনি।

## জন্ম ও পারিবারিক জীবন
রাজিয়া বানু ২৪ জুন ১৯২৬ সালে তৎকালীন ব্রিটিশ ভারতের কলকাতায় করেন।

তার পিতার নাম এএইচএম ওয়াজীর আলী এবং দাদার নাম বৈয়ম মিঞা। তার বাবা প্রথম বাঙালি মুসলমান এসডিও ওয়াজীর আলী ছিলেন শেরে বাংলার ভাগ্নে ও জামাতা।

তার মা নাফিসা বেগম ছিলেন বাংলার সাবেক প্রধানমন্ত্রী আবুল কাশেম ফজলুল হকের মেয়ে এবং রাজনীতিবিদ আবুল কালাম ফায়জুল হকের বোন।

রাজিয়া ১৯৪৩ সালে সৈয়দ মাহবুবুর রহমানকে (জ: ১৯১০ — মৃ: ৭ জুন ১৯৭৯) বিয়ে করেন। মাহবুব তৎকালীন পাকিস্তান জাতীয় পরিষদের যুগ্ম সচিব ও বাংলাদেশের প্রথম জাতীয় সংসদের সচিব ছিলেন।  ১৯৭৪ সালে অবসরে যান। এই দম্পতির দুই মেয়ে এবং তিন ছেলে। তারা হলেন ১. নাসরিন রহমান, ২. সৈয়দ আমিনুর রহমান (মৃত্যু ১৯৭৮), ৩. সৈয়দ আনিসুর রহমান, ৪. সৈয়দ জহির রহমান, ৫. তাসনিম করিম বেবী।

## শিক্ষা জীবন
রাজিয়া বানুর শিক্ষা জীবন শুরু কলকাতায় লেডি ব্র্যাবোর্ন কলেজ থেকে উচ্চ মাধ্যমিক পাস করে রাজিয়া বানু আশুতোষ কলেজ থেকে বি.এ (অনার্স) পাশ করেন। তিনি ঢাকা বিশ্ববিদ্যালয়ের আইনে বিভাগে ভর্তি হয়েছিলেন।

## রাজনৈতিক জীবন
রাজিয়া বানু ১৯৫৪ সালে কৃষক শ্রমিক পার্টির সদস্য হিসেবে পূর্ব পাকিস্তান আইন পরিষদের সদস্য হন। এ সময় তিনি ১৯৫৮ সাল পর্যন্ত পূর্ব পাকিস্তান আইন পরিষদের শিক্ষা বিষয়ক সংসদীয় সচিব ছিলেন।

পরবর্তীতে তিনি আওয়ামী লীগে যোগ দেন।

১৯৭০ সালের নির্বাচনে পাকিস্তান জাতীয় পরিষদে পূর্ব পাকিস্তানের নারীদের জন্য যে সাতটি সংরক্ষিত আসনে আওয়ামী লীগের ৭ জন এমএনএ নির্বাচিত হন, রাজিয়া বানু তাদের একজন।

১১ এপ্রিল ১৯৭২ সালে বাংলাদেশের সংবিধান প্রণয়নের উদ্দেশ্যে কামাল হোসেনকে সভাপতি করে ৩৪ সদস্যের একটি কমিটি গঠন করা হয়, সেটাতে একমাত্র নারী সদস্য ছিলেন তিনি।

১৯৭৩ সালের প্রথম জাতীয় সংসদে তিনি সংরক্ষিত মহিলা আসন ৪ থকে সংসদ সদস্য মনোনীত হন। ১৯৭৪ সালের পরে তিনি আর রাজনীতিতে সক্রিয় ছিলেন না।

## মৃত্যু
রাজিয়া বানু ১০ মে ১৯৯৮ সালে গুলশানের কার্ডিও কেয়ার হাসপাতালে চিকিৎসাধীন অবস্থায় মৃত্যুবরণ করেন। তাকে দাফন করা হয় বনানী কবরস্থানে সমাহিত করা হয়।

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আশুতোষ কলেজের প্রাক্তন শিক্ষার্থী
বিষয়শ্রেণী:লেডি ব্র্যাবোর্ন কলেজের প্রাক্তন শিক্ষার্থী
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:আবুল কাশেম ফজলুল হক
বিষয়শ্রেণী:প্রথম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বনানী কবরস্থানে সমাধিস্থ
বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮
বিষয়শ্রেণী:জাতীয় সংসদের সংরক্ষিত মহিলা আসনের সদস্য
কাটাখাল

**কাটাখাল** ভারতের আসাম রাজ্যের হাইলাকান্দি জেলার হাইলাকান্দি তেহসিলের একটি শহর ও রেলওয়ে স্টেশন। হাইলাকান্দি জেলা দক্ষিণ আসামের তিন জেলার একটি অর্থাৎ বরাক উপত্যকা।

## বৈরাবি-সাইরাং রেলওয়ে
ভারতীয় রেলওয়ে ইতিমধ্যেই কাটাখাল (আসাম) থেকে মিজোরামের ২ কিমি অভ্যন্তরে বৈরাবি অবধি ৮৪কিমি ব্রডগেজ রেলপথ সম্পূর্ণ করেছে। এটির আরও ৫১.৩৮ কিমি পথ বৈরাবি সাইরাং রেলওয়ে সম্প্রসারণ মিজোরামের বৈরাবি থেকে সাইরাং (আইজলের ২০ কিমি উত্তরে) ২০ মার্চ ২০১৬ সালে হালনাগাদের ভিত্তিতে ২০১৯ সালের মার্চ মাসে সম্পূর্ণ হবার কথা। ২০১৫ সালের আগস্ট -এ, ভারতীয় রেলপথ সাইরাং থেকে মায়ানমার সীমান্তে মিজোরামের দক্ষিণাঞ্চলীয় উপকূলে হমাউংবুচুহাহ  অবধি সম্ভাব্য নতুন রুট এক্সটেনশনের জন্য একটি জরিপ সম্পন্ন করে, যার নিকটবর্তী ভারত মায়নমার সীমান্তগ্রাম জোকচুহাহ , যেখানে জাতীয় হাইওয়ে ৫০২ (ভারত) (*কালাদান মাল্টি-মোডাল ট্রানজিট ট্রান্সপোর্ট প্রকল্পর* অংশ ) মায়ানমারে প্রবেশ করে, যেটি *পালেটোয়া*র সাথে এখনও অপরিকল্পিত ভবিষ্যত রেল সংযোগের সম্ভাবনার জন্য উন্মুক্ত। 

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আসামের শহর ও নগর
রাবাব ফাতেমা

**রাবাব ফাতেমা** একজন উচ্চপদস্থ বাংলাদেশি সরকারি কর্মকর্তা ও পেশাদার কূটনীতিক যিনি জাতিসংঘের  স্থলবেষ্টিত উন্নয়নশীল দেশ (এলএলডিসি) ও ক্ষুদ্র দ্বীপপুঞ্জের উন্নয়নশীল দেশের (এসআইডিএস) জ্যেষ্ঠ প্রতিনিধি হিসেবে নিযুক্ত আছেন। ইতিপূর্বে তিনি জাতিসংঘে নিযুক্ত বাংলাদেশের ১৪তম স্থায়ী প্রতিনিধি হিসেবে দায়িত্ব পালন করেছেন এবং জাতিসংঘ শান্তিবিনির্মাণ কমিশনের (পিবিসি) সভাপতি হিসেবে দায়িত্ব পালন করছেন। তার চাকরি জীবনে তিনি জাপানে বাংলাদেশের রাষ্ট্রদূত ছিলেন। তিনি জাতিসংঘে বাংলাদেশের নিযুক্ত স্থায়ী প্রতিনিধিদের মধ্যে দ্বিতীয় নারী কূটনীতিক।

## জীবনী
রাবাব ফাতেমা ফ্লেচার স্কুল অব ল এন্ড ডিপ্লোমেসি থেকে ১৯৯৩ সালে আন্তর্জাতিক সম্পর্ক ও কূটনীতিতে স্নাতকোত্তর ডিগ্রি অর্জন করেন। তিনি ১৯৮৬ সালে বাংলাদেশ সিভিল সার্ভিস (বিসিএস) পরীক্ষায় উত্তীর্ণ হয়ে পররাষ্ট্র ক্যাডার হিসেবে পররাষ্ট্র মন্ত্রণালয়ে যোগদান করেন। রাবাব ফাতেমা তার কূটনৈতিক জীবনে মানবাধিকার ও মানবিক ইস্যুতে কাজ করেছেন। ২০০৫ সালের জানুয়ারি থেকে ২০০৭ সালের সেপ্টেম্বর পর্যন্ত তিনি কমনওয়েলথ সচিবালয় ও আন্তর্জাতিক অভিবাসন সংস্থার মানবাধিকার বিষয়ক বিভাগের প্রধান হিসেবে দায়িত্ব পালন করেন।

তিনি লিয়েনে কমনওয়েলথ সচিবালয় ও আন্তর্জাতিক অভিবাসন সংস্থায়, যুক্তরাষ্ট্রের নিউ ইয়র্কের বাংলাদেশের স্থায়ী মিশন, কলকাতা, জেনেভা ও বেইজিং-এর বাংলাদেশ মিশনে বিভিন্ন পদে কর্মরত ছিলেন। ২০১৫ সালের নভেম্বরে তাকে জাপানের রাষ্ট্রদূত হিসেবে দায়িত্ব প্রদান করা হয়। এরপূর্বে তিনি বাংলাদেশের পররাষ্ট্র মন্ত্রণালয়ের পূর্ব এশিয়া ও প্যাসেফিক বিষয়ক মহাপরিচালকের দায়িত্ব পালন করেন। ২০১৯ সালের ৫ ডিসেম্বর তিনি জাতিসংঘে নিযুক্ত বাংলাদেশের ১৪তম স্থায়ী প্রতিনিধি হিসেবে যোগদান করেন। ২০২২ সালের জুন মাস থেকে তিনি স্বল্পোন্নত দেশ, স্থলবেষ্টিত উন্নয়নশীল দেশ এবং ক্ষুদ্র দ্বীপ দেশগুলোর হাই রিপ্রেজেন্টিটিভ হিসেবে দায়িত্ব পান। 

ব্যক্তিগত জীবনে রাবাব ফাতেমা বিবাহিত ও এক কন্যার জননী।

## তথ্যসূত্র

বিষয়শ্রেণী:বাংলাদেশের রাষ্ট্রদূত
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী কূটনীতিবিদ
বিষয়শ্রেণী:জাপানে বাংলাদেশের রাষ্ট্রদূত
বিষয়শ্রেণী:জাতিসংঘে নিযুক্ত বাংলাদেশের স্থায়ী প্রতিনিধি
বদরপুর রেলওয়ে টাউন

**বরদপুর রেলওয়ে টাউন** ভারতের আসাম রাজ্যের করিমগঞ্জ জেলার একটি শহর। পাশাপাশি বদরপুর টাউন এবং বরদপুর রেলওয়ে টাউন একই সময়ে বরদপুর নগরীয় এলাকা রূপে গঠিত হয়, এই জেলায় দুটি একটি নগর এলাকা উল্লেখযোগ্য।

## ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল ।

## জনসংখ্যার উপাত্ত
ভারতের ২০০১ সালের আদমশুমারি অনুসারে বরদপুর রেলওয়ে টাউনের জনসংখ্যা হল ৯,৯৪০ জন।  এর মধ্যে পুরুষ ৫১% এবং নারী ৪৯%। বদরপুর শহরের গড় সাক্ষরতার হার ৮৪%, সারা ভারতের সাক্ষরতার হার ৫৯.৫%, তার চাইতে বদরপুরের সাক্ষরতার হার বেশি। পুরুষদের মধ্যে সাক্ষরতার হার ৫৩% এবং নারীদের মধ্যে সাক্ষরতার হার ৪৭%। এই শহরের জনসংখ্যার ৮% হল ৬ বছর বা তার কম বয়সী। বদরপুর রেলওয়ে  টাউনের জনসংখ্যার বেশিরভাগই পূর্ববাংলা (বাংলাদেশ) থেকে এসেছিল যারা বিভক্তর সময় এবং পরে স্থানান্তরিত হয়েছিল।

## তথ্যসূত্র

বিষয়শ্রেণী:করিমগঞ্জ জেলার শহর এবং টাউন
বিষয়শ্রেণী:করিমগঞ্জ জেলা
ক্যাথি ক্যারি

**ক্যাথি ক্যারি** (জন্ম ১৯৫৪) হলেন যুক্তরাষ্ট্রের কেন্টাকির লিলি:স বিস্ট্রো রেস্তোরাঁর মালিক ও এক্সিকিউটিভ শেফ। তিনি সাত বার জেমস বিয়ার্ড ফাউন্ডেশন পুরস্কারের জন্য মনোনীত হয়েছিলেন।

## জীবনী
ক্যাথি ক্যারি জন্মেছিলেন ১৯৫৪ সালে। তিনি 'খামার থেকে টেবিলে' আন্দোলনের সাথে যুক্ত ছিলেন। 'খামার থেকে টেবিলে' আন্দোলন হল এমন একটি সামাজিক আন্দোলন, যেখানে উৎপাদক সরাসরি ভোক্তা/রেস্তোরাঁ/ক্যাফেটেরিয়ায় ভোগ্যপণ্য সরবরাহ করে।

তিনি লিলি'জ বিস্ট্রো ছাড়াও লা পেচে গৌরমেন্ট টু গো রেস্তোরাঁর মালিক। ২০১৫ সালের মে মাসে তিনি ফুড নেটওয়ার্ক চ্যানেলের *বিট ববি ফ্লে* নামে এক রিয়েলিটি শোয়ে অংশ নিয়েছিলেন। এছাড়াও, তিনি ২০১৫ ও ২০১৬ সালে জেমস বেয়ার্ড ফাউন্ডেশন পুরস্কারের জন্য মনোনীত হয়েছিলেন।

তিনি তার বাবা পেস্ট্রি রন্ধনশিল্পী লিলি ক্যারির নামে লিলি'জ বিস্ট্রো রেস্তোরাঁর নামকরণ করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৪-এ জন্ম
বিষয়শ্রেণী:২১শ শতাব্দীর মার্কিন নারী ব্যবসায়ী
বিষয়শ্রেণী:মার্কিন রেস্তোরাঁ মালিক
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:মার্কিন নারী রেস্তোরাঁ মালিক
বিষয়শ্রেণী:২০শ শতাব্দীর মার্কিন নারী ব্যবসায়ী
ইবনি ম

**ইবনি ম** হলো একটি কাল্পনিক অতিমানবীয় খলনায়ক, যা মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত হয়। চরিত্রটি ব্ল্যাক অর্ডার (একটি বিনগ্রহীদের দল যা থ্যানোসের জন্য কাজ করে)-এর একজন প্রখ্যাত সদস্য।

ইবনি ম মার্ভেল সিনেম্যাটিক ইউনিভার্স চলচ্চিত্র *[[অ্যাভেঞ্জার্স: ইনফিনিটি ওয়ার]]* (২০১৮) ও *[[অ্যাভেঞ্জার্স: এন্ডগেম]]* (২০১৯)-এ চিল্রেন অফ থ্যানোস-এর মধ্যে একজন হিসেবে আবির্ভূত হয়, যেখানে চরিত্রটির ভূমিকায় টম বওঘান-ললার অভিনয় করেছেন।
## অন্যান্য মিডিয়াতে
### টেলিভিশন
* চরিত্রটি *[[অ্যাভেঞ্জার্স এসেম্বল (টিভি ধারাবাহিক)|অ্যাভেঞ্জার্স এসেম্বল]]*-এ আবির্ভূত হয় এবং রেনেই অবারজনোইস চরিত্রটির জন্য কণ্ঠপ্রদান করেন, যেখানে ম থ্যানোসের অধীনে ব্ল্যাক অর্ডার-এর জন্য কাজ করে।
* চরিত্রটি *[[গার্ডিয়ান্স অফ দ্য গ্যালাক্সি (টিভি ধারাবাহিক)|গার্ডিয়ান্স অফ দ্য গ্যালাক্সি]]*-এ আবির্ভূত হয় এবং জেমস উর্ভানিয়াক চরিত্রটির জন্য কণ্ঠপ্রদান করেন। প্রথমে কিছু সময়ের জন্য ব্ল্যাক অর্ডার-এর একজন সদস্য হয়েও, তিনি পরবর্তীতে ইউনিভার্সাল বিলিভার্স-এ যোগদান করেন।
## তথ্যসূত্র

## বহিঃসংযোগ
* মার্ভেল উইকি-তে ইবনি ম
* কমিক ভাইন-এ ইবনি ম
* 

বিষয়শ্রেণী:মার্ভেল কমিক্স অতিমানবীয় খলনায়ক
হানিয়া আমির

**হানিয়া আমির** হচ্ছেন একজন পাকিস্তানি অভিনেত্রী এবং গায়ক, যিনি চলচ্চিত্র ও উর্দু টেলিভিশনে তার অভিনয়ের জন্য পরিচিত। তিনি ২০১৬ সালের চলচ্চিত্র *জানান*-এ অভিনয়ের মাধ্যমে তার চলচ্চিত্র অভিষেক ঘটান, যার জন্য তিনি লাক্স স্টাইল অ্যাওয়ার্ডস-এ শ্রেষ্ঠ সহকারী অভিনেত্রীর জন্য মনোনীত হন।

## কর্মজীবন
ন্যাশনাল ইউনিভার্সিটি অফ কম্পিউটার এন্ড ইমার্জিং সাইন্সেস এ পড়াকালীন, আমির বেশ কয়েকটি ডাবসমাশ ভিডিও তৈরি করেন এবং ইন্টারনেটে সেগুলো আপলোড করেন যা প্রযোজক ইমরান কাজমির মনোযোগ কাড়ে, যিনি তাকে তার প্রেম সংক্রান্ত হাস্যরস চলচ্চিত্র *[[জানান]]* (২০১৬)এ সহকারী অভিনেত্রীর একটি ভূমিকায় নেন যার জন্য তিনি লাক্স স্টাইল অ্যাওয়ার্ডস-এ শ্রেষ্ঠ সহকারী অভিনেত্রীর জন্য মনোনীত হন। ২০১৬ সালে *জানান* চলচ্চিত্রে উপস্থিতির পর তিনি কয়েকটি কোম্পানির বিজ্ঞাপনে অংশ নেন। সেগুলোর মধ্যে রয়েছে, সানসিল্ক এবং নেসলে।

উর্দু ১ চ্যানেলের রোমান্টিক টেলিভিশন সিরিজ 'টিটলি' '(২০১৭)-এ তিনি একটি সৌন্দর্য-আচ্ছন্ন অবিশ্বস্ত স্ত্রীর ভূমিকায় অংশ নিয়ে বিশিষ্টতা অর্জন করেন। ২০১৮ সালে আমির *[[না মালুম আফরাদ ২]]* এবং 'পারওয়াজ হাই জুনুন* চলচ্চিত্রে প্রধান নারী ভূমিকায় তিনি  উপস্থিত হন।

২০১৯-এ তিনি হুম টিভির *আনা''-এ অভিনয় করেছেন, নাটকটির আসল সাউন্ড ট্র্যাকেরর জন্য তিনি সাহির আলি বাগা-এর সঙ্গে গান করেছেন।

## ডিস্কোগ্রাফি

## পুরস্কার ও মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী মডেল
বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:১৯৯৭-এ জন্ম
বিষয়শ্রেণী:পশতু চলচ্চিত্র অভিনেত্রী
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:পাকিস্তানি চলচ্চিত্র অভিনেত্রী
লালমাই সরকারি কলেজ

**লালমাই সরকারি কলেজ** বাংলাদেশের কুমিল্লা জেলার সদর দক্ষিণ উপজেলায় অবস্থিত একটি সরকারি কলেজ। এটি কুমিল্লার পুরোনো ও ঐতিহ্যবাহী শিক্ষাপ্রতিষ্ঠান। লালমাই সরকারি কলেজ  ১৯৬৯ সালের ১৮ নভেম্বর অধ্যক্ষ আবুল কালাম মজুমদার লালমাই কলেজ নামে প্রতিষ্ঠা করেন।

বর্তমানে এটি কুমিল্লা শিক্ষাবোর্ড এবং জাতীয় বিশ্ববিদ্যালয়ের অধীনে পরিচালিত হচ্ছে।

## তথ্যসূত্র

বিষয়শ্রেণী:কুমিল্লা জেলার মহাবিদ্যালয়
বিষয়শ্রেণী:১৯৬৯-এ প্রতিষ্ঠিত বিশ্ববিদ্যালয় ও কলেজ
কীচক বধম

***কীচক বধম*** (বাংলা: *কীচকের বধ* বা *কীচকের হত্যাকাণ্ড*) হলো একটি ভারতীয় নির্বাক চলচ্চিত্র। চলচ্চিত্রটি রঙ্গস্বামী নটরাজ মুদলিয়ার দ্বারা প্রযোজিত, পরিচালিত, চিত্রগ্রহণ করা এবং সম্পাদিত। চলচ্চিত্রটি দক্ষিণ ভারতে নির্মিত প্রথম চলচ্চিত্র এবং এটি নটরাজ মুদলিয়ারের প্রযোজনা সংস্থা, ইন্ডিয়া ফিল্ম কোম্পানি-তে পাঁচ সপ্তাহের মধ্যে চিত্রধারণ করা হয়। যেহেতু চলচ্চিত্রকর্মীদের সদস্যরা জাতিগতভাবে তামিল ছিলেন, সেহেতু *কীচক বধম* চলচ্চিত্রটিকে সর্বপ্রথম তামিল চলচ্চিত্র হিসেবে গণ্য করা হয়। এটির কোন মুদ্রণ বেঁচে আছে বলে জানা যায়নি, যা চলচ্চিত্রটিকে একটি হারানো চলচ্চিত্র তালিকায় তালিকাভুক্ত করে।

সি. রাঙ্গাভাদিভেলু দ্বারা লিখিত চিত্রনাট্যটি হিন্দু মহাকাব্য *[[মহাভারত]]*-এর বিরাট পর্ব অংশের একটি পর্বের উপর কেন্দ্রিত, যেখানে চিত্রনাট্যটি কীচকের দ্রৌপদীকে পাওয়ার চেষ্টার উপর আলোকপাত করে। চলচ্চিত্রের অভিনয়ে মূল চরিত্রগুলিতে রয়েছেন রাজু মুদলিয়ার ও জীবর্থনাম।

১৯১০-এর দশকের শেষের দিকে মুক্তি পাওয়া *কীচক বধম* ব্যবসাহিকভাবে সফল হয় এবং ইতিবাচক সমলোচক প্রতিক্রিয়া অর্জন করে। চলচ্চিত্রটির সফলতা নটরাজ মুদলিয়ারকে একই রকমের বহুসংখ্যক ঐতিহাসিক চলচ্চিত্র নির্মাণের জন্য উৎসাহিত করে, যা দক্ষিণ ভারতীয় চলচ্চিত্র শিল্পের জন্য ভিত্তি স্থাপন করে এবং তাকে তামিল চলচ্চিত্রের জনক হিসেবে স্বীকৃত লাভ করতে সাহায্য করে। নটরাজ মুদলিয়ারের কাজ রঘুপতি প্রকাশ ও জোসেফ চেল্লাইয়া ড্যানিয়েল-এর মতো অন্যান্য চলচ্চিত্র-নির্মাতাদের জন্য একটি অনুপ্রেরণা ছিল।

## কাহিনি সংক্ষেপ
রাজা বিরাটের সৈনবাহিনীর সেনাপতি, কীচক দ্রৌপদীকে যেকোন অবস্থায় পাওয়া ও বিবাহ করার চেষ্টা করেন; তিনি এমন কি দ্রৌপদীকে উৎপীড়ন করার চেষ্টা করেন, যা দ্রৌপদীকে ভীমের (তার স্বামী এবং পাণ্ডব ভ্রাতৃদ্বয়ের মধ্যে একজন) কাছে এই ঘটনা সম্পর্কে বলার জন্য পরিচালনা করে। পরবর্তীতে, যখন কীচক দ্রৌপদীর সাথে দেখা করেন, দ্রৌপদী তাকে একটি গোপন জায়গায় তার সাথে একাকী সাক্ষাৎ-এর জন্য অনুরোধ করেন। তিনি কথামত সেই স্থানে পৌছাঁয়, কিন্তু যানতে পারেন যে সেখানে দ্রৌপদীর পরিবর্তে ভীম রয়েছেন এবং ভীম তাকে ঘটনাস্থলে হত্যা করেন।
## কুশীলব
* কীচক হিসেবে রাজু মুদালিয়ার
* দ্রৌপদী হিসেবে জীবর্থনাম
## নির্মাণ
### উন্নয়ন

মাদ্রাজের গাইটি থিয়েটারে দাদাসাহেব ফালকে-এর ১৯১৩ সালের পৌরাণিক চলচ্চিত্র *[[রাজা হরিশচন্দ্র]]* দেখার পর, মাদ্রাজে জন্মগ্রহণ করা এক গাড়ি বিক্রেতা, রঙ্গস্বামী নটরাজ মুদলিয়ার চলচ্চিত্রের উপর আগ্রহ গড়ে তুলেন। তিনি তখন স্টিওয়ার্ট স্মিথ থেকে আলোকচিত্রবিদ্যা ও চিত্রগ্রহণের গুরুত্বপূর্ণ উপাদানগুলি শিখেছিল।

## মুক্তি

## তথ্যসূত্র

## গ্রন্থপঞ্জি
### বই

* 
* 
* 
* 
* 
* 
* 
* 
* 
* 
* 
* 
* 

### পত্রিকা

* 
* 
* 
* 
* 
* 
* 
* 
* 
* 
* 
* 
* 
* 

### ওয়েবসাইট

* 
* 
* 

## বহিঃসংযোগ
* 

বিষয়শ্রেণী:নির্বাক চলচ্চিত্র
বিষয়শ্রেণী:পরিচালনায় অভিষেক চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় ঐতিহাসিক চলচ্চিত্র
বিষয়শ্রেণী:ভারতীয় নির্বাক চলচ্চিত্র
বিষয়শ্রেণী:হারানো ভারতীয় চলচ্চিত্র
বিষয়শ্রেণী:মহাভারত অবলম্বনে চলচ্চিত্র
বিষয়শ্রেণী:হিন্দু পৌরাণিক চলচ্চিত্র
কেট ব্র্যাকস

**কেট ব্র‍্যাকস** হলেন একজন অস্ট্রেলীয় রন্ধনশিল্পী। তিনি ২০১১ সালে *মাস্টারশেফ অস্ট্রেলিয়া* র তৃতীয় আসরের বিজয়ী।

## জীবনী
কেট ব্র‍্যাকস ১৯৭৪ সালের সেপ্টেম্বর মাসের ১১ তারিখে অস্ট্রেলিয়ার নিউ সাউথ ওয়েলস প্রদেশের সিডনিতে জন্মগ্রহণ করেছেন। তিনি লুক ব্র‍্যাকসের সাথে বিবাহবন্ধনে আবদ্ধ হয়েছেন। তাদের তিনটি সন্তান আছে। তিনি নিউ সাউথ ওয়েলসের অরেঞ্জে বাস করেন এবং অরেঞ্জ এভাঞ্জেলিকাল চার্চের সদস্য।

তিনি *মাস্টার শেফ অস্ট্রেলিয়া* র তৃতীয় আসরে বিজয়ী হয়েছিলেন।
ঐ রিয়েলিটি শোতে তিনি দালাই লামাকে *ইওর হলিনেস* বলতে অস্বীকৃতি জানিয়ে বলেছিলেন, "আমার  বিশ্বাস মতে ঈশ্বরই শুধু পুরোপুরিভাবে পবিত্র।" তার এই মন্তব্য ভারতের গণমাধ্যমে আলোচনা সৃষ্টি করেছিল।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:নারী পাচক
বিষয়শ্রেণী:অস্ট্রেলীয় খ্রিস্টান
রাবিয়া বাট

**রাবিয়া বাট** হচ্ছেন একজন পাকিস্তানি মডেল ও অভিনেত্রী। তিনি মারিয়া বিয-এর মডেল হিসাবে তার কর্মজীবন শুরু করেন এবং তারপর থেকে পাকিস্তানের সব শীর্ষস্থানীয় ব্রান্ডের জন্য কাজ করেছেন। তিনি পাকিস্তানের ফ্যাশন শিল্পে তার কাজের জন্য দুটি লাক্স স্টাইল অ্যাওয়ার্ডস জিতেছেন। ২০১৩-এ, বাট নতুন অভিনেতা আসাদ জামান, নোমান ইজাজ এবং উইয়াম দাহমানীর বিপরীতে চলচ্চিত্র পরিচালক ফারুক মেনগালের *[[হিজরত (চলচ্চিত্র)|হিজরত]]* ছবিতে অভিনয় করেন।

## প্রারম্ভের জীবন
রাবিয়া লাহোর, পাকিস্তান-এ জন্মগ্রহণ করেন।  তিনি লাহোর থেকে প্রাথমিক ও উচ্চতর শিক্ষা লাভ করেন এবং গণযোগাযোগ-এ স্নাতক ডিগ্রি অর্জন করেন।

## কর্মজীবন

### অভিনয় কর্মজীবন
তিনি বিভিন্ন টেলিভিশন বিজ্ঞাপন হাজির হয়েছেন। ২০০৯ সালে, তিনি মিকাল হাসান ব্যান্ড এর "চাল বুলেয়া" গানের সংগীত ভিডিওতে অভিনয় করেন, যা পাকিস্তানি পরিচালক বিলাল লাসহারী কর্তৃক পরিচালিত হয়েছিল।

তিনি ফারুক মেনগালের পরিচালিত তার প্রথম চলচ্চিত্র "হিজরত"-এ প্রধান নারী ভূমিকায় অভিনয় করেন, অভিনেতা অাসাদ জামানের বিপরীতে। চলচ্চিত্রটি ২০১৬ সালে মুক্তি পায়।
  
তিনি বর্তমানে আঙ্গান (হুম টিভি সিরিজ) এ কুসুম চরিত্রে অভিনয় করছেন।
.

## চলচ্চিত্র তালিকা

### অভিনেত্রী হিসেবে
* *[[আঙ্গান (হুম টিভি সিরিজ)|আঙ্গান]]* কুসুম চরিত্রে

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী মডেল
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:পাকিস্তানি চলচ্চিত্র অভিনেত্রী
বিষয়শ্রেণী:লাহোরের অভিনেত্রী
বিষয়শ্রেণী:লাক্স স্টাইল পুরস্কার বিজয়ী
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:১৯৯০-এ জন্ম
বিষয়শ্রেণী:পাঞ্জাবি ব্যক্তি
বিষয়শ্রেণী:লাহোরের ব্যক্তি
বিমান বাংলাদেশ এয়ারলাইন্স ফ্লাইট ৬০

**বিমান বাংলাদেশ এয়ারলাইন্স ফ্লাইট ৬০** বিমানটি বাংলাদেশের ঢাকার শাহজালাল আন্তর্জাতিক বিমানবন্দর থেকে একটি আন্তর্জাতিক যাত্রীবাহী ফ্লাইট হিসেবে মিয়ানমারের ইয়াঙ্গুন আন্তর্জাতিক বিমানবন্দরে যাওয়ার কথা ছিল।  ৮ মে ২০১৯ সালে একটি বম্বার্ডিয়ার কিউ৪০০ উড়োজাহাজে করে ফ্লাইটটি চালানোর সময় তা ইয়াঙ্গুনে অবতরণের সময় পিছলে রানওয়ের বাইরে চলে যায় ও ভেঙে তিন ভাগ হয়ে যায়। এতে কোন প্রাণহানি ঘটেনি তবে বিমানে থাকা ২৮ জন যাত্রীর মধ্যে ১৮ জন যাত্রী ও ৫ জন বিমানকর্মী আহন হন। বিমানটি মেরামত করে পুনঃব্যবহারের যোগ্য না হওয়ায় বিমানটিকে পূর্ণ ক্ষতি হিসেবে ঘোষণা করা হয় এবং এটি কিউ৪০০০ বিমানের ১০ম ক্ষতি।

## বিমান
দুর্ঘটনায় পতিত বিমানটির নিবন্ধন নম্বর হল এস২-এজিকিউ।

২০১১ সালে স্মার্ট এভিয়েশন কোম্পানির কাছে বিমানটি সরবরাহ করা হয় এবং ২০১৫ সালের এপ্রিল মাসে নতুন বিমান হিসাবে বিমান বাংলাদেশ এয়ারলাইন্সের কাছে তা ভাড়া দেওয়া হয়।

## দুর্ঘটনা
৮ মে ২০১৯ তারিখ বিকেলে স্থানীয় সময় প্রায় ৩টা ১৫ মিনিটের দিকে বিমান বাংলাদেশ এয়ারলাইন্সের ফ্লাইট নং ৬০ মায়ানমারের ইয়াঙ্গুনের উদ্দেশ্যে নির্ধারিত যাত্রী বিমানে করে ঢাকা থেকে যাত্রা শুরু করে। দুর্ঘটনার সময় বজ্রপাত হচ্ছিল এবং আবহাওয়া খুব খারাপ ছিল। বিমানটি অবতরণের জন্য নামার সময়, অজানা কারণে এটি এর পথ থেকে বিচ্যুত হয় এবং একমাত্র রানওয়ে থেকে ছিটকে পাশের ঘাসযুক্ত স্থানে চলে যায়। এতে উড়োজাহাজটির মূল দেহকাঠামো ভেঙে তিন টুকরো হয়ে যায়, তলা ফেটে যায়। বিমানের নিম্নকাঠামো ভেঙ্গে পড়ে এবং ডানের পাখাটি খুব ক্ষতিগ্রস্ত হয়। তবে দুর্ঘটনার পর বিমানে আগুন ধরেনি ও সকলে বেঁচে যান তবে ১৮ জন আহত হন।

## তথ্যসূত্র

বিষয়শ্রেণী:বিমান বাংলাদেশ এয়ারলাইন্সের দুর্ঘটনা ও অঘটন
বিষয়শ্রেণী:মিয়ানমারে বিমান দুর্ঘটনা ও ঘটনা
বিষয়শ্রেণী:২০১৯-এ বিমান দুর্ঘটনা ও ঘটনা
বিষয়শ্রেণী:বম্বার্ডিয়ার ড্যাশ ৮ জড়িত দুর্ঘটনা ও ঘটনা
বিষয়শ্রেণী:২০১৯-এ মিয়ানমার
আর. বানুমাথি

**আর. বানুমাথি** (জন্ম ২০ জুলাই ১৯৫৫) হচ্ছেন ভারতের সুপ্রিম কোর্ট-এর একজন বিচারক। তিনি তামিলনাড়ু থেকে এসেছেন এবং ভারতীয় সুপ্রীম কোর্টের ষষ্ঠ মহিলা বিচারক। পূর্বে, তিনি ঝাড়খণ্ড উচ্চ আদালত-এর প্রধান বিচারপতি এবং মাদ্রাজ উচ্চ আদালত-এর প্রধান বিচারপতি হিসেবে দায়িত্ব পালন করেন।

## কর্মজীবন
বানুমাথি ১৯৮৮ সালে সরাসরি জেলা দায়রা জজ হিসেবে তামিলনাডুর উচ্চতর বিচার বিভাগে যোগদান করেন। একজন দায়রা জজ হিসাবে, ১৯৯৫-৯৬ সালে কোয়েম্বাটোরে জেলার ছিন্নমপাথে বিশেষ টাস্ক ফোর্স কর্তৃক পুলিশ বাহিনীর উপর এক ব্যক্তি কমিশন পরিচালনা করেন তিনি।

এপ্রিল ২০০৩-এ, তাকে মাদ্রাজ উচ্চ আদালতের বিচারকের পদে উন্নীত করা হয়েছিল। তিনি 'জালিকাত্তু' বা ষাঁড় আলিঙ্গন খেলা নিষিদ্ধ করার মামলাটিতে যুক্ত ছিলেন। নভেম্বর ২০১৩-এ, তাকে ঝাড়খণ্ড উচ্চ আদালতে হস্তান্তর করা হয় এবং একই সময়ে সে আদালতের প্রধান বিচারপতি নিয়োগ করা হয়। আগস্ট ২০১৪-এ, তখনকার ভারতের সুপ্রিম কোর্টের প্রধান বিচারপতি আর এম লোধা কলেজিয়াম পদে তার নাম সুপারিশ করার পর তাকে ভারতের সুপ্রিম কোর্টে উন্নীত করা হয়। তিনি দেশের দ্বিতীয় নারী দায়রা জজ যার দেশের সর্বোচ্চ আদালতে উত্থান ঘটে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৫-এ জন্ম
বিষয়শ্রেণী:ভারতীয় নারী বিচারক
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:২০শ শতাব্দীর ভারতীয় বিচারক
বিষয়শ্রেণী:২১শ শতাব্দীর ভারতীয় বিচারক
বিষয়শ্রেণী:২১শ শতাব্দীর ভারতীয় আইনজীবী
বিষয়শ্রেণী:ভারতীয় নারী আইনজীবী
বিষয়শ্রেণী:২১শ শতাব্দীর ভারতীয় নারী বিচারক
বিষয়শ্রেণী:তামিলনাড়ুর শিক্ষাবিদ
বিষয়শ্রেণী:ভারতের সুপ্রিম কোর্টের বিচারপতি
সালমা মুমতাজ

**সালমা মুমতাজ** (১৯২৬ – ২০ জানুয়ারি ২০১২) ছিলেন একজন পাকিস্তানি ফিল্ম অভিনেত্রী, পরিচালক ও প্রযোজক।

## প্রারম্ভের জীবন ও কর্মজীবন
সালমা মুমতাজ ১৯৬০ সালে উর্দু ভাষার চলচ্চিত্র "নিলুফার" (১৯৬০) -এ অভিনয়ের মাধ্যমে তার চলচ্চিত্রে অভিষেক ঘটান। একজন অভিনেত্রী ছাড়াও তিনি একজন নৃত্যশিল্পী, মুমতাজ তার কর্মজীবনের সময়কালে তিনশত এর বেশি চলচ্চিত্রে অভিনয় করেছেন, বেশিরভাগ পাঞ্জাবি ভাষার চলচ্চিত্রগুলিতে।

তিনি ওয়াহিদ মুরাদ, মোহাম্মদ আলী, শহীদ, পাঞ্জাবি ভাষার চলচ্চিত্র অভিনেতা আকমল এবং সুপরিচিত পাকিস্তানি ও ভারতীয় অভিনেতাদের বিপরীতে মায়ের ভূমিকায় অভিনয়ের জন্য বিখ্যাত হন। তার কিছু সেরা চলচ্চিত্রের মধ্যে রয়েছে *[[Dil Mera Dharkan Teri (1968 film)|দিল মেরা দারকান তেনি]]* (১৯৬৮), *পুত্তার দা পিয়ার*, হার রাঞ্জহা (১৯৭০), এবং *শেহরান দি যোদি*। মুমতাজ চলচ্চিত্র পরিচালক এবং প্রযোজক হিসেবেও ক্যামেরার পিছনে কাজ করেছেন।

সালমা মুমতাজ ১৯২৬ সালে বর্তমান ভারতের জলন্ধর-এ জন্মগ্রহণ করেন। মুমতাজের ভাই, 'পারভেজ নাসির' একজন চলচ্চিত্র প্রযোজক ছিলেন। ১৯৪৭ সালে পাকিস্তানের স্বাধীনতা লাভের পর মুমতাজ তার পরিবারসহ পাকিস্তানের লাহোর শহরে চলে যান।

## চলচ্চিত্রের তালিকা

## মৃত্যু ও উত্তরসূরি
ডায়াবেটিস নিয়ে দীর্ঘ দিন লড়াই করে ২১শে জানুয়ারী ২০১২-এ ৮৫ বছর বয়সে লাহোরে মারা যান সালমা মুমতাজ । তার উত্তরসূরির মধ্যে রয়েছে তার মেয়ে, টেলিভিশন অভিনেত্রী নিদা মুমতাজ। ১৯৫০ দশকের খ্যাতিমান পাকিস্তানি অভিনেত্রী শাম্মীর বড় বোন তিনি।

## তথ্যসূত্র

## বহিঃসংযোগ
*, Retrieved 26 Nov 2016
* https://web.archive.org/web/20190517161752/https://www.citwf.com/person311543.htm, Filmography of Salma Mumtaz on Complete Index To World Film (CITWF) website, Retrieved 26 Nov 2016

বিষয়শ্রেণী:১৯২৬-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:পাকিস্তানি চলচ্চিত্র অভিনেত্রী
বিষয়শ্রেণী:পাকিস্তানি চলচ্চিত্র প্রযোজক
বিষয়শ্রেণী:Pakistani film directors
বিষয়শ্রেণী:Pakistani women film directors
বিষয়শ্রেণী:Film directors from Lahore
বিষয়শ্রেণী:জলন্ধরের ব্যক্তি
বিষয়শ্রেণী:লাহোরের অভিনেত্রী
বিষয়শ্রেণী:২০শ শতাব্দীর পাকিস্তানি অভিনেত্রী
বিষয়শ্রেণী:পাকিস্তানে ভারতীয় অভিবাসী
হাফিজ আব্দুল মজিদ

**হাকিম হাফিজ আব্দুল মজিদ** (১৮৮১ - ২২ মার্চ ১৯২২) ছিলেন ব্রিটিশ ভারতের একজন ইউনানি চিকিৎসক এবং ভারত উপমহাদেশের ঔষধ কোম্পানি হামদর্দ এর প্রতিষ্ঠাতা। তিনি ইসলাম ধর্মের পবিত্র গ্রন্থ আল কোরআন সম্পূর্ণ মুখস্থ করে হিফজ বা হাফেজ হন। এছাড়াও তিনি উর্দু ও ফারসি ভাষায় পাণ্ডিত্য লাভ করেন। 

## চিকিৎসক জীবন
**হাকিম হাফিজ আব্দুল মজিদ** পবিত্র কোরআন, উর্দু ও ফারসি ভাষায় পাণ্ডিত্য লাভ করার পর ইউনানি চিকিৎসায় সর্বোচ্চ ডিগ্রি অর্জন করেন। ইউনানি চিকিৎসায় ডিগ্রি অর্জনের পর তিনি হাকিম জামাল খান এর সাথে যোগাযোগ করে একটি হারবাল প্রতিষ্ঠান খোলার ইচ্ছে প্রকাশ করেন। তিনি সহজেই যেকোনো ঔষধি গাছ চিহ্নিত করায় অধিক অভিজ্ঞ বা পণ্ডিত ছিলেন। তিনি তার সহধর্মীনির সাথে পরামর্শ করে ১৯০৬ সালের ১লা আগস্ট ভারতের পুরাতন দিল্লিতে কাজী হাউজে হামর্দদ নামে একটি হার্বালের দোকান খোলেন। কিছুদিন পর তিনি বিভিন্ন ধরনের হার্বাল ঔষধ আবিষ্কার করতে থাকেন। তিনি হামদর্দ এর বহুল জনপ্রিয় শরবত রূহ আফজা ১৯০৭ সালে আবিষ্কার করেন। ১৯২০ সাল নাগাদ এটি ছোট্ট একটি হার্বাল দোকান থেকে বড় পরিসরে ঔষুধ উৎপাদনের প্রতিষ্ঠানে রুপ নেয়। তার বিখ্যাত কিছু ঔষুধ হচ্ছে সাফি, শরবত রূহ আফজা, সিনকারা, রোগান বাদাম শিরিন এবং পাচনল।

## সমাজসেবামূলক কাজ
তিনি তার মৃত্যুর আগে তার স্ত্রী এবং সন্তানদেরকে হামদর্দ কোম্পানি ওয়াকফ করার জন্য বলে যান। তার কথামত ১৯৪৮ সালে তার বংশধররা হামর্দদ কোম্পানিকে ওয়াকফ করেন। যা এখন একটি অলাভজনক প্রতিষ্ঠান।

## মৃত্যু
এই ইউনানি চিকিৎসক মাত্র ৪০ বছর বয়সে ১৯২২ সালের ২২ মার্চ মৃত্যুবরণ করেন।

## তথ্যসূত্র

বিষয়শ্রেণী:১৮৮৩-এ জন্ম
বিষয়শ্রেণী:১৯২২-এ মৃত্যু
বিষয়শ্রেণী:ইউনানি চিকিৎসক
বিষয়শ্রেণী:কুরআনের হাফেজ
অভিলাষা কুমারী

**অভিলাষা কুমারী** (জন্ম ২৩ ফেব্রুয়ারি ১৯৯৬) হচ্ছেন ভারতের লোকপাল কমিটির বিচার বিভাগীয় একজন সদস্য (২৩ মার্চ ২০১৯ থেকে) । তিনি একজন সাবেক বিচারক যিনি ২০০৬ থেকে ২০১৮ সাল পর্যন্ত গুজরাত উচ্চ আদালত এবং ২০১৮ সালের মণিপুর উচ্চ আদালতে প্রথম মহিলা প্রধান বিচারপতি হিসাবে দায়িত্ব পালন করেন। তিনি ১৭ই মে ২০১৮ থেকে ২৩ মার্চ ২০১৯ পর্যন্ত ভারতের গুজরাত রাজ্যের মানবাধিকার কমিশনের চেয়ারপারসন ছিলেন।

## প্রারম্ভের জীবন
অভিলাষা কুমারীর জন্ম ২৩ ফেব্রুয়ারি, ১৯৫৬ সালে ভিরভদ্র সিং যিনি হচ্ছেন যিনি হচ্ছেন সাবেক হিমাচল প্রদেশের মুখ্যমন্ত্রী, এবং তার প্রথম স্ত্রী রত্ন কুমারীর ঘরে। তিনি চার বোন এবং এক ভাইয়ের সবচেয়ে বড়। তিনি তার প্রাথমিক শিক্ষা লোরেটো কনভেন্ট, তারা হল, শিমলাতে সম্পূর্ণ করেন পরে তিনি ইংরেজিতে বি.এ. সম্পন্ন করেন দিল্লি বিশ্ববিদ্যালয়ের ইন্দ্রপ্রস্ত কলেজ থেকে এবং এলএল.বি. সম্পূর্ণ করেন হিমাচল প্রদেশ বিশ্ববিদ্যালয় থেকে।

## কর্মজীবন
২৬শে মার্চ, ১৯৮৪-এ কুমারী আইনজীবী হিসেবে তার কর্মজীবন শুরু করেন এবং হিমাচল প্রদেশ উচ্চ আদালত এবং হিমাচল প্রদেশের প্রশাসনিক ট্রাইব্যুনালে অনুশীলন করেন। তিনি ১৯৯৫ থেকে ২০০২ সাল পর্যন্ত অতিরিক্ত কেন্দ্রীয় সরকার স্থায়ী কাউন্সিল ছিলেন এবং মার্চ ২০০৩ থেকে ডিসেম্বর ২০০৫ পর্যন্ত হিমাচল প্রদেশের অতিরিক্ত অ্যাডভোকেট জেনারেল হিসাবে।

কুমারী আইনগত উপদেষ্টা-কাম-স্থায়ী পরামর্শক হিসেবে কাজ করেছেন হিমাচল প্রদেশ কৃষি বিশ্ববিদ্যালয়, হিমাচল প্রদেশ বিশ্ববিদ্যালয়, হিমাচল প্রদেশের তফশিলি জাতি ও উপজাতি জনসংখ্যা উন্নয়ন কর্পোরেশন এবং হিমাচল প্রদেশ রাজ্য বিদ্যুৎ বোর্ড এর জন্য। তিনি ডালহৌসি পৌর কাউন্সিলের স্থায়ী পরামর্শক হিসাবেও দায়িত্ব পালন করেছিলেন; এছাড়াও সিমলা পৌর কর্পোরেশন; হিমালয় প্রদেশের স্কুল শিক্ষা বোর্ড এবং হিমাচল প্রদেশের কারিগরি শিক্ষা বোর্ডের স্থায়ী পরামর্শ হিসেবেও।

৯ জানুয়ারী ২০০৬ থেকে ৭ ফেব্রুয়ারি ২০১৮ পর্যন্ত কুমারী গুজরাত উচ্চ আদালতের বিচারক হিসেবে কাজ করেন। এরপর তিনি অবসর গ্রহণের আগে ৯ থেকে ২২ ফেব্রুয়ারি ২০১৮ পর্যন্ত মাত্র ১৩ দিনের জন্য মণিপুর উচ্চ আদালতের প্রথম মহিলা প্রধান বিচারপতি হন। তিনি ১৭ মে ২০১৮ থেকে গুজরাত রাজ্যের মানবাধিকার কমিশনের চেয়ারপারসন।

২৩ মার্চ ২০১৯-এ ৩ জন বিচারিক সদস্যসহ তিনি লোকপাল কমিটির বিচারক নিযুক্ত হন।

## ব্যক্তিগত জীবন
৭ নভেম্বর ১৯৭৯ সালে কুমারী সিমলাতে তদানীন্তন ভাবনগর রাজ্যের রাজকীয় পরিবারের সদস্য, ডারডের পৃথ্বিন্দ্রসিংহ গোহিলকে বিয়ে করেন। তাদের একজন পুত্র সন্তান রয়েছে, রাঘভেন্দ্র (জন্ম ১১ জুলাই ১৯৮১)।

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী বিচারক
বিষয়শ্রেণী:হিমাচল প্রদেশ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় নারী বিচারক
বিষয়শ্রেণী:২০শ শতাব্দীর ভারতীয় নারী আইনজীবী
বিষয়শ্রেণী:গুজরাত উচ্চ আদালতের বিচারক
বিষয়শ্রেণী:মণিপুর উচ্চ আদালতের বিচারক
বিষয়শ্রেণী:মণিপুুর উচ্চ আদালতের প্রধান বিচারপতি
বিষয়শ্রেণী:ইন্দ্রপ্রস্থ মহিলা কলেজের প্রাক্তন শিক্ষার্থী
বিষয়শ্রেণী:হিমাচল প্রদেশের ব্যক্তি
বিষয়শ্রেণী:২১শ শতাব্দীর ভারতীয় বিচারক
বিষয়শ্রেণী:২০শ শতাব্দীর ভারতীয় আইনজীবী
মারিয়া হাইনস

**মারিয়া হাইনস** হলেন একজন মার্কিন রেস্তোরাঁ ব্যবসায়ী ও রন্ধনশিল্পী।

## জীবনী
মারিয়া হাইনস বেড়ে উঠেছেন ওহাইও এবং ক্যালিফোর্নিয়াতে।
মেসা কলেজ থেকে রন্ধনবিষয়ক ডিগ্রি লাভ করেছেন তিনি। তিনি যুক্তরাষ্ট্র ও ইউরোপের বিভিন্ন রেস্তোরাঁয় কাজ করেছেন।

২০০৫ সালে তাকে আমেরিকার সেরা 
দশ নতুন রন্ধনশিল্পীর একজন বলে অভিহিত করেছিল *ফুড অ্যান্ড ওয়াইন* সাময়িকী। ২০০৬ সালে তিনি টিলথ নামে নিজস্ব রেস্তোরাঁ খোলেন। তিনি তার রেস্তোরাঁকে অর্গানিক রেস্তোরাঁ 
করে গড়ে তুলেছেন এবং এর স্বীকৃতি নিয়েছেন। ২০০৮ সালে *নিউইয়র্ক টাইমস* টিলথকে আমেরিকার সেরা নতুন রেস্তোরাঁর একটি বলে অভিহিত করেছিল। ২০০৯ সালে মারিয়া হাইনস জেমস বিয়ার্ড ফাউন্ডেশন পুরস্কার লাভ করেন।

২০১১ সালে গোল্ডেন বিটল ও ২০১২ সালে অ্যাগ্রোডলস নামে দুটি অর্গানিক রেস্তোরাঁ খোলেন। ২০১৬ সালে লাভজনক না হওয়ায় গোল্ডেন বিটল বন্ধ হয়ে যায়। ২০১৯ এর মার্চে তিনি  অ্যাগ্রোডলসের বিক্রির সিদ্ধান্ত নেন।

২০১০ সালে তাকে দেখা গিয়েছিল *আয়রন শেফ আমেরিকা* র একটি পর্বে। এছাড়াও,  *টপ শেফ মাস্টার্স* এর দ্বিতীয় মৌসুমের একটি পর্বে দেখা গিয়েছিল তাকে। তাকে *মার্থা* ধারাবাহিকেও দেখা গিয়েছে।

তিনি আমেরিকায় অর্গানিক ফুড নিয়ে কাজ করে চলেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মার্কিন রেস্তোরাঁ মালিক
বিষয়শ্রেণী:২১শ শতাব্দীর মার্কিন নারী
বিষয়শ্রেণী:জেমস বিয়ার্ড ফাউন্ডেশন পুরস্কার বিজয়ী
বিষয়শ্রেণী:মার্কিন নারী রেস্তোরাঁ মালিক
সুজাতা মনোহর

**সুজাতা ভাসসান্ত মনোহর** (জন্ম ২৮ আগস্ট ১৯৩৪) হচ্ছেন ভারতের সুপ্রিম কোর্টের একজন অবসরপ্রাপ্ত বিচারক (১৯৯৯ সালে অবসরপ্রাপ্ত) এবং জাতীয় মানবাধিকার কমিশন এর সাবেক সদস্য।

## প্রারম্ভের জীবন ও শিক্ষা
মনোহর একটি আইনি পেশার সঙ্গে জড়িত পরিবারে জন্মগ্রহণ করেন - তার পিতা কান্তিলাল ঠাকুরদাস দেসাই গুজরাত উচ্চ আদালতের প্রধান বিচারপতি ছিলেন। তিনি মুম্বাইয়ের এরপিনস্টোন কলেজ থেকে স্নাতক হন, এবং পরেলেডি মার্গারেট হল, অক্সফোর্ড যান সেখানে তিনি  দর্শন, রাজনীতি এবং অর্থনীতি অধ্যয়ন করেন।

## কর্মজীবন
অক্সফোর্ডের পরে, তাকে লিংকন'স ইন বারে ঢাকা হয় এবং তিনি বার পরিক্ষায় ১ম ও ২য় পত্রে প্রথম বারেই পাশ করেন। ভারতে ফিরে এসে তিনি ১৯৫৮ সালে বোম্বে উচ্চ আদালতে অনুশীলন শুরু করেন। তিনি প্রাথমিকভাবে বাণিজ্যিক বিষয় নিয়ে কাজ করেছিলেন, কিন্তু আইনি সহায়তা পরিকল্পনার অধীনে অনেক পারিবারিক আইন মামলাও গ্রহণ করেন। এর আগে ভারতে একটি আনুষ্ঠানিক রাজ্য আইনি সহায়তা কর্মসূচী ছিল, তাই তিনি স্বেচ্ছায় ৩০ টি বেসরকারি সংস্থার সাথে নিজেকে যুক্ত করেন।

প্রায় ২০ বছর অনুশীলন করার পর, ১৯৭৮ সালে বোম্বে উচ্চ আদালতের বিচারক নিযুক্ত হন তিনি, এবং সেই আদালতের প্রথম মহিলা বিচারক হন। ১৯৯৪ সালের জানুয়ারিতে, তিনি বোম্বে উচ্চ আদালতের প্রধান বিচারপতি নিযুক্ত হন, এই পদে অধিষ্ঠিত প্রথম নারী। ১৯৯৪ সালের এপ্রিল মাসে তাকে কেরালা উচ্চ আদালত এর প্রধান বিচারপতি হিসাবে স্থানান্তর করা হয়, আবারও সেই পদে অধিষ্ঠিত প্রথম নারী তিনি। ১৯৯৪ সালের (নভেম্বর) শেষে, উচ্চ আদালতের বিচারক হিসাবে ১৬ বছর দায়িত্ব পালনের পর, তিনি ভারতের সর্বোচ্চ আদালত ভারতের সুপ্রিম কোর্ট-এর,  বিচারক নিযুক্ত হন, সেই পদ থেকে ১৯৯৯ সালে তিনি অবসর গ্রহণ করেন।

বিচারক হিসাবে, তিনি রাজনৈতিক ও জনসাধারণের চাপের বিরুদ্ধে আইনের শাসন রক্ষায় দৃঢ়ভাবে স্বাধীন অবস্থান গ্রহণ করেন

অবসর গ্রহণের পর তাকে জাতীয় মানবাধিকার কমিশনে নিযুক্ত করা হয়।  তিনি লেডি মার্গারেট হল, অক্সফোর্ডের সম্মানীয় সহকর্মী এবং লন্ডনের লিঙ্কন ইন এর সম্মানীয় বেঞ্চার (ইংল্যান্ডের আইনজীবী সম্প্রদায়ের প্রভাবশালী সদস্য)।  তিনি অক্সফোর্ড বিশ্ববিদ্যালয়ের কমনওয়েলথ আইন সাময়িকির পৃষ্ঠপোষক।

## তথ্যসূত্র

বিষয়শ্রেণী:ভারতীয় বিচারক
বিষয়শ্রেণী:১৯৩৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় আইনজীবী
বিষয়শ্রেণী:ভারতীয় রাজনীতিবিদ
বিষয়শ্রেণী:কেরল উচ্চ আদালতের প্রধান বিচারপতি
বিষয়শ্রেণী:২০শ শতাব্দীর ভারতীয় বিচারক
বিষয়শ্রেণী:ভারতের সুপ্রিম কোর্টের বিচারপতি
বিষয়শ্রেণী:তামিলনাড়ুর শিক্ষাবিদ
বিষয়শ্রেণী:ভারতীয় ব্যারিস্টার
বিষয়শ্রেণী:লেডি মার্গারেট হল, অক্সফোর্ডের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় বিচারক
কে. কে. উষা

বিচারপতি **কে.কে. উষা** (জন্ম ৩ জুলাই ১৯৩৯) হচ্ছেন ভারতের কেরালা উচ্চ আদালতের সাবেক প্রধান বিচারপতি।

## আনুষ্ঠানিক পেশা
কে. কে. উষা ১৯৬১ সালে একজন আইনজীবী হিসাবে নথিভুক্ত হন।
১৯৭৯ সালে তিনি কেরালা উচ্চ আদালতে সরকারি উকিল নিযুক্ত হন। 
২৫শে ফেব্রুয়ারি ১৯৯১ থেকে ৩রা জুলাই ২০০১ পর্যন্ত সময়কালে তিনি একজন বিচারক এবং পরে  প্রধান বিচারপতির দায়িত্ব পালন করেন।
২০০০ থেকে ২০০১ সাল পর্যন্ত তিনি প্রধান বিচারপতি ছিলেন।
তিনি বার থেকে উচ্চ আদালতে নিয়োগ পাওয়া এবং পরে প্রধান বিচারপতি হওয়া প্রথম নারী ছিলেন।
২০০১ থেকে ২০০৪ সাল পর্যন্ত হাইকোর্ট থেকে অবসরের পর তিনি দিল্লী ভিত্তিক কাস্টমস, এক্সাইজ অ্যান্ড সার্ভিস ট্যাক্স আপিল ট্রাইব্যুনালের সভাপতি ছিলেন।

## অন্যান্য কার্যক্রম

১৯৭৫-এ, কে কে.  উষা হামবুর্গ জার্মানিতে নারী আইনজীবীদের আন্তর্জাতিক ফেডারেশন এর আন্তর্জাতিক সম্মেলনে ভারতকে প্রতিনিধিত্ব করেন।
নারী আইনজীবীদের আন্তর্জাতিক ফেডারেশন এবং আইনি পেশার নারীদের আন্তর্জাতিক ফেডারেশন কর্তৃক আয়োজিত জাতিসংঘের "নারীর প্রতি বৈষম্য দূরীকরণে সম্মেলন" বিষয়ক যৌথ সেমিনারে তিনি ভারতের প্রতিনিধি ছিলেন। তিনি বিশ্ববিদ্যালয় মহিলা অ্যাসোসিয়েশনের একজন সদস্য এবং সভাপতি ছিলেন।
"শ্রী নারায়ণ সেভিকা সমাজ"-এর সঙ্গে তিনি যুক্ত রয়েছেন, যেটি হচ্ছে ত্রিভদ্রমে অভাবী মহিলাদের জন্য  একটি অনাথাশ্রম এবং আবাস।

২০০৫ সালের জানুয়ারী থেকে অক্টোবর ২০০৬ পর্যন্ত, কে. কে. উশা ওড়িশার সাম্প্রদায়িক পরিস্থিতি তদন্তের জন্য ইন্ডিয়ান পিপলস ট্রাইব্যুনালের (আইপিটি) তদন্ত পরিচালনা করেন।
সংঘ পরিবার এর সক্রিয় কর্মীরা ভুবনেশ্বর-এর চূড়ান্ত শুনানিতে বাধা দেয়।
ট্রাইব্যুনালের সদস্য আঙ্গানা পি. চ্যাটার্জি, অভিযোগ করেছেন যে হিন্দু জাতীয়তাবাদী কর্মীরা ট্রাইব্যুনাল সদস্যদের ধর্ষণ এবং রাস্তায় নগ্ন করে হাটানোর হুমকি দিয়েছে।
কে. কে. উষা ও সহকারী ট্রাইবুনাল সদস্য ও গুজরাত উচ্চ আদালতের সাবেক ভারপ্রাপ্ত প্রধান বিচারপতি আর. এ. মেহতা,  এই ঘটনাকে "জঘন্য, ভয়ানক এবং অত্যন্ত বিরক্তিকর" বলে অভিহিত করেছেন।
ডিসেম্বরে ২০১১ সালে কে. কে. উষা মণিপুরে মানবাধিকার বিষয়ক আইপিটি প্যানেল সদস্য ছিলেন।
ইম্ফল-এ থাকা প্যানেলটি পাঁচ বছরেরও বেশি সময় ধরে বিচারবহির্ভূত হত্যাকাণ্ড এবং অন্যান্য মানবাধিকার লঙ্ঘনের ৪০টিরও বেশি মামলার সাক্ষ্য শুনেছে।
এটি রাজ্যের সশস্ত্র বাহিনী (বিশেষ ক্ষমতা) আইন বাতিলের সুপারিশ করে।

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী বিচারক
বিষয়শ্রেণী:২০শ শতাব্দীর ভারতীয় বিচারক
বিষয়শ্রেণী:২১শ শতাব্দীর ভারতীয় বিচারক
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:ভারতীয় নারী আইনজীবী
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:কেরল উচ্চ আদালতের প্রধান বিচারপতি
বিষয়শ্রেণী:ত্রিশূরের ব্যক্তি
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:১৯৩৯-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:২১শ শতাব্দীর ভারতীয় নারী বিচারক
বিষয়শ্রেণী:কেরলের শিক্ষাবিদ
বিষয়শ্রেণী:কেরল উচ্চ আদালতের বিচারপতি
বিষয়শ্রেণী:২১শ শতাব্দীর ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় শিক্ষাবিদ
বিষয়শ্রেণী:২১শ শতাব্দীর ভারতীয় শিক্ষাবিদ
রবিন্দর ভোগাল

**রবিন্দর ভোগাল** হলেন একজন ব্রিটিশ রন্ধনশিল্পী এবং রন্ধন সম্পর্কিত পুস্তক লেখক ও স্টাইলিস্ট।

## কর্মজীবন
তার প্রথম বই *কুক ইন বুটস* তাকে গুরম্যান্ডস ওয়ার্ল্ড কুকবুক অ্যাওয়ার্ড এনে দিয়েছিল। বিশ্বের ১৩৬ টি দেশের প্রায় ২৬,০০০ বই গুরম্যান্ডস ওয়ার্ল্ড কুকবুক অ্যাওয়ার্ডসের জন্য লড়েছিল। *কুক ইন বুটস* প্রকাশনী সংস্থা হারপার কলিন্স কর্তৃক ২০০৯ সালে প্রকাশিত হয়েছিল।

তাকে বিবিসির অনুষ্ঠান *দেশি ডিএনএ* তে দেখা গিয়েছে। এছাড়াও, তিনি টিএলসি চ্যানেলে *রবিন্দর'স কিচেন* নামে একটি অনুষ্ঠান উপস্থাপনা করেছেন।

২০১৬ সালে তিনি জিকোনি নামের একটি রেস্তোরাঁ চালু করেন লন্ডনে। তিনি কেনিয়ার রাজধানী নাইরোবিতে জন্ম নিলেও বেড়ে উঠেছেন যুক্তরাজ্যের লন্ডনে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:রান্নার বইয়ের লেখক
বিষয়শ্রেণী:পাঞ্জাবি বংশোদ্ভূত ব্রিটিশ ব্যক্তি
বিষয়শ্রেণী:ব্রিটিশ খাদ্য বিষয়ক লেখিকা
বিষয়শ্রেণী:ভারতীয় বংশোদ্ভূত ব্রিটিশ ব্যক্তি
এলে মিলস

**এলে মিলস** (জন্ম ১৭ জুলাই ১৯৯৮) হলেন একজন কানাডীয় ইউটিউব ভ্লগার। তিনি ২০১৮ সালে দশম শর্টি অ্যাওয়ার্ডে ব্রেকআউট ইউটিউবার বিভাগে পুরস্কার জিতেছিলেন। তার ভিডিওগুলোকে চলচ্চিত্রনির্মাতা জন হিউজেসের চলচ্চিত্রের সাথে তুলনা করা হয়।

## জীবনী
মিলস জন্মেছেন ফিলিপাইনে এবং বেড়ে উঠেছেন কানাডায়। ৮ বছর বয়স থেকে তিনি হোম ভিডিও বানানো শুরু করেন। হাইস্কুলে থাকাকালে তিনি গ্রেস হেলবিগ ও ক্যাসে নেইস্টাটের ভিডিও দেখে ইউটিউবার হতে উৎসাহিত হন। ২০১৭ সালের জুনে তিনি ফুলস্ক্রিনের সাথে চুক্তিবদ্ধ হন। ২০১৮ সালে তিনি ও ফুলস্ক্রিন ২০১৮ সালের বসন্তে প্রথম টুর করেন। ২০১৭ সালের শেষে তার সাবস্ক্রাইবার দাঁড়ায় ৯,১৫,০০০। ২০১৮ সালের ফেব্রুয়ারিতে তার সাবস্ক্রাইবার দশ লাখ অতিক্রম করে। ২০১৮ সালের মে মাস্র তিনি ইউটিউবে সাময়িক বিরতির ঘোষণা দেন এবং এক মাস পর ফিরে আসেন। ২০১৮ সালের ডিসেম্বরে তিনি ইউনাইটেড ট্যালেন্ট এজেন্সির সাথে চুক্তিবদ্ধ হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:কানাডীয় ইউটিউবার
বিষয়শ্রেণী:এলজিবিটিকিউ ইউটিউবার
বিষয়শ্রেণী:নারী ইউটিউবার
বিষয়শ্রেণী:নারী ভিডিও ব্লগার
বিষয়শ্রেণী:মার্কিন ব্লগার
বিষয়শ্রেণী:২১শ শতাব্দীর মার্কিন নারী
বিষয়শ্রেণী:কানাডায় ফিলিপিনো অভিবাসী
বিষয়শ্রেণী:২১শ শতাব্দীর কানাডীয় নারী
বিষয়শ্রেণী:কানাডীয় উভকামী নারী
বিষয়শ্রেণী:শর্টি পুরস্কার বিজয়ী
বিষয়শ্রেণী:২০১২-এ চালু ইউটিউব চ্যানেল
বিষয়শ্রেণী:২১শ শতাব্দীর কানাডীয় এলজিবিটিকিউ ব্যক্তি
বিষয়শ্রেণী:২১শ শতাব্দীর কানাডীয় লেখিকা
সাবিনা আজিমবায়েভা

**সাবিনা জাইরোভনা আজিমবায়েভা** (কাজাখ:Сабина Заирқызы Әзімбаева; ; জন্ম ১৪ ফেব্রুয়ারি ২০০০) হলেন কাজাখস্তানের একজন মডেল যিনি ২০১৭ সালে মিস আলমাটি খেতাব লাভ করেছিলেন এবং ২০১৮ সালে মিস ইউনিভার্স প্রতিযোগিতায় কাজাখস্তানের প্রতিনিধিত্ব করেছিলেন। তিনি মিস কাজাখস্তান ২০১৮ এ সেরা পাঁচ প্রতিযোগীর একজন ছিলেন।

## জীবন ও কর্মজীবন
সাবিনা জন্মেছেন আলমাটিতে তিনি আলমাটি কলেজে পড়ার পাশাপাশি মডেলিং করে থাকেন।

## সুন্দরী প্রতিযোগিতায় অংশগ্রহণ
২০১৭ সালের ১৩ সেপ্টেম্বরে আজিমবায়েভা মিস আলমাটি ২০১৭ খেতাব লাভ করেন। তিনি মিস কাজাখস্তান ২০১৮ প্রতিযোগিতাগ অংশ নেন এবং প্রথম রানার আপ হিসেবে ঘোষিত হন। ফলশ্রুতিতে তিনি মিস ইউনিভার্স কাজাখস্তান ২০১৮ হিসেবে ঘোষিত হন ২০১৮ সালের মিস ইউনিভার্স প্রতিযোগিতায় কাজাখস্তানের প্রতিনিধিত্ব করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:মিস ইউনিভার্স ২০১৮-এর প্রতিযোগী
মারিয়ানা গার্সিয়া

**মারিয়ানা গার্সিয়া** (জন্ম ১৯৯৯) হলেন গুয়াতেমালার একজন মডেল, যিনি মিস গুয়াতেমালা ২০১৮ খেতাবধারী। তিনি ২০১৮ সালে মিস ইউনিভার্স প্রতিযোগিতায় গুয়াতেমালার প্রতিনিধিত্ব করেছিলেন।

## ব্যক্তিগত জীবন
মারিয়ানা গার্সিয়া জন্মেছেন গুয়াতেমালা সিটিতে। তিনি একজন রেডিও উপস্থাপক ও মডেল।

## সুন্দরী প্রতিযোগিতায় অংশগ্রহণ

### মিস গুয়াতেমালা ২০১৮
মারিয়ানা গার্সিয়া মিস গুয়াতেমালা ২০১৮ প্রতিযোগিতায় অংশ নিয়েছিলেন। ২০১৮ সালের আগস্ট মাসের ৩১ তারিখে মিগুয়েন অ্যাঞ্জেল আস্তুরিয়াস ন্যাশনাল থিয়েটারে মিস গুয়াতেমালা খেতাব লাভ করেন তিনি।

### মিস ইউনিভার্স ২০১৮
মারিয়ানা গার্সিয়া মধ্য আমেরিকার দেশ গুয়াতেমালার প্রতিনিধি হিসেবে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় অংশ নিয়েছিলেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম
নিগার জোহর

লেফটেন্যান্ট জেনারেল **নিগার জোহর খান** পাকিস্তান সেনাবাহিনীর একজন তিন তারকা জেনারেল ছিলেন। লেফটেন্যান্ট জেনারেল পদে পৌঁছানো পাকিস্তানের সেনাবাহিনীর ইতিহাসে প্রথম নারী তিনি। মেজর জেনারেল পদে পৌঁছানো পাকিস্তানের সেনাবাহিনীর ইতিহাসে তৃতীয় নারী তিনি। তিনি আর্মি মেডিকেল কোরের অন্তর্গত। মেজর জেনারেল শহীদা বাদশাহ এবং শহীদা মালিকও আর্মি মেডিক্যাল কোরের অন্তর্গত ছিলেন।

২০১৫-এ, তিনি পাকিস্তানের সশস্ত্র বাহিনীতে নারীদের সম্মাননা প্রদানের জন্য একটি আন্তঃবাহিনী জনসংযোগের (আইএসপিআর) ভিডিওতে উপস্থিত ছিলেন। সে সময়, তিনি কম্বাইন্ড মিলিটারি হাসপাতাল (সিএমএইচ) রাওয়ালপিন্ডির ডেপুটি কমান্ড্যান্ট ছিলেন। ভিডিওতে তিনি বলেন, "পাকিস্তান আমার দেশ এবং আমি এখানে জন্মগ্রহণ করেছি। আমি এখানে বেড়ে উঠেছি এবং আমি মনে করি বিশ্বের কোনো জায়গায় পাকিস্তানের সাথে কোন মিল নেই, আরও যোগ করেন, সব মুসলিম দেশগুলির কথা ভাবুন, ঐ সমস্ত উন্নয়নশীল দেশগুলির কথা ভাবুন। এটি একমাত্র দেশ যেখানে মহিলা জেনারেল অফিসার রয়েছে। অন্য কোথাও নেই"।

## শিক্ষা ও পটভূমি
সোয়াবি জেলার পাঞ্জির গ্রামের মেয়ে তিনি। তিনি সেনা কর্নেল কাদিরের কন্যা, যিনি ইন্টার-সার্ভিসেস ইন্টেলিজেন্স (আইএসআই)-এ নিয়োজিত ছিলেন। তার বাবা-মা উভয়ের গাড়ি দুর্ঘটনায় মারা যান।

তিনি ১৯৭৮ সালে রাওয়ালপিন্ডি প্রেজেন্টেশন কনভেন্ট গার্লস হাই স্কুল এ তার স্কুলশিক্ষা সম্পূর্ণ করেন। তিনি ১৯৮১ সালে আর্মি মেডিকেল কলেজে যোগ দেন এবং ১৯৮৫ সালে স্নাতক হন। তিনি আর্মি মেডিকেল কলেজের ৫ম এমবিবিএস কোর্সের শিক্ষার্থী এবং একই কলেজে আয়শা কোম্পানির মহিলা কোম্পানি কমান্ডার হিসাবে দায়িত্ব পালন করেন। ২০১০ সালে তিনি কলেজ অফ ফিজিশিয়ানস অ্যান্ড সার্জনস পাকিস্তান-এর সদস্যপদের জন্য পরীক্ষা সম্পন্ন করেন। ২০১২-এ তিনি আর্মড ফোর্সেস পোস্ট গ্রাজুয়েট মেডিক্যাল ইনস্টিটিউটের মাধ্যমে অ্যাডভান্স মেডিকেল অ্যাডমিনিস্ট্রেশন ডিপ্লোমা সম্পন্ন করেন এবং ২০১৫ সালে তিনি একই ইনস্টিটিউট থেকে জনস্বাস্থ্যে মাস্টার্স ডিগ্রী অর্জন করেন।

## সামরিক জীবন
২০১৫-এ, তিনি সম্মিলিত সামরিক হাসপাতাল, রাওয়ালপিন্ডি এর ডেপুটি কমান্ড্যান্ট ছিলেন। ২০১৭ সালের ৯ই ফেব্রুয়ারি জোহর ৩৭ জন ব্রিগেডিয়ারের একজন ছিলেন, যারা মেজর জেনারেল পদে উন্নীত হন। তার পদোন্নতির অনুমোদন সেনাবাহিনীর নির্বাচন বোর্ডের সভায় দেওয়া হয় যেটি সেনাপ্রধান জেনারেল কামার জাভেদ বাজওয়ার সভাপতিত্বে অনুষ্ঠিত হয়। তিনি আর্মি মেডিকেল কলেজ এর ভাইস প্রিন্সিপাল হিসেবে দায়িত্ব পালন করেন। তিনি পাক-আমিরাত সামরিক হাসপাতাল, রাওয়ালপিন্ডির কমান্ড্যান্ট হিসেবেও দায়িত্ব পালন করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তানি জেনারেল
বিষয়শ্রেণী:পাকিস্তান সেনাবাহিনীর কর্মকর্তা
বিষয়শ্রেণী:পাকিস্তানি সামরিক চিকিৎসক
বিষয়শ্রেণী:পাকিস্তানি মহিলা সামরিক কর্মকর্তা
বিষয়শ্রেণী:মহিলা পাকিস্তানি জেনারেল
বিষয়শ্রেণী:সোয়াবি জেলার ব্যক্তি
বিষয়শ্রেণী:পাকিস্তানি সেনা কর্মকর্তা
বিষয়শ্রেণী:পশতু নারী